“ክለቡ ውጤት በማጣቱ ምክንያት የፈጠረብኝ ጫና የለም” የደደቢቱ አሰልጣኝ ጌታቸው ዳዊት
ከትላንቱ የቅዱስ ጊዮርጊስ ሽንፈት በኀላ ከሶከር ኢትዮጵያ ጋር አጭር ቆይታ ያደደረጉት የክለቡ አሰልጣኝ ጌታቸው ዳዊት ግን በጫና ውስጥ እንደማይገኙ ተናግረዋል፡፡
 
የተጨዋቾች ተደጋጋሚ ጉዳት ፣ የቅጣት መደራረብ ፣ የስብስቡ ጥልቀት ፣ ከብሄራዊ ሊጉ ያመጣናቸው ተጫዋቾች በቶሎ አለመዋሃድ እና የመሳሰሉት ጉዳዮች ለውጤቱ መጥፋት መንስኤ ናቸው ብዬ አስባለሁ፡፡
 
ለምን ጫና ይሰማኛል:: አንደኛ ውጤቱ የኔ ብቻ ሳይሆን የሙሉ የቡድኑ ነው። ውጤት ሲመጣም ውጤት ሲጠፋም እንደዚህ ነው ። በእግር ካስ ደግሞ ያለ ነገር ነው ። እኛ አንደኛው ዙር ላይ ጥሩ ውጤት ነበረን፡፡ አሁን ሁለተኛው ዙር ላይ ትንሽ ወደታች ተንሸራተናል ፣ ክለቡም እንደሚፈልገው አልሆነም፡፡ በዚህም ቁጭት ይሰማኛል፡፡ ከዛ በተረፈ ግን በኔም በክለቡም ላይ የሚፈጥረው ጫና የለም፡፡
 
እ. . . ማለት ይቻላል፡፡ አሁን ካየነው ነጥቡ በጣም እየሰፋ መጥቷል፡፡ ከኋላ የነበሩት ወደፊት እየመጡ ነው፡፡ እግር ኳስ እንዲህ ነው፡፡ ለምሳሌ ኢትዮዽያ ቡና 9ኛ ነበር ፤ አሁን ደግሞ ሁለተኛ መጥቷል፡፡ እነዚህን ነገሮች ሲታዩ እኛም ነገ ወደ ነበርንበት እንመለሳለን ብዬ አስባለው።
 
አሁን የምንሰራው ወደ አሸናፊነት ለመመለስ ነው፡፡ በአንደኛው ዙር ላይ የነበረንን ምርጥ አቋም መመለስና የውጤት መንገዳችንን ፈልገን ማግኘት ነው ዋናው ስራችን የሚሆነው፡፡ በየጨዋታው የሚደርስብን አላስፈላጊ ነገሮች እንዳሉ ሆነው ቁጭ ብለን ችግሮቻችንን ፈትሸን እንደገና ወደ አሸናፊነት ለመመለስ ተነጋግረናል ።
 
እንግዲህ የወደፊቱን ወደፊት የምናየው ይሆናል፡፡ አሁን ግን ክለቡ ውጤት በማጣቱ ምክንያት የፈጠረብኝ ምንም አይነት ጫና የለም፡፡ በምናደርጋቸው ጨዋታዎች ቁጭ ብለን ተነጋግረናል ክለቡ ውስጥ ያለው አሰራር ይህ ነው ።